വിട്ടുവീഴ്ചകള്ക്ക് തയ്യാറാകാതിരുന്നതിനാല് തനിക്ക് നിരവധി അവസരങ്ങള് നഷ്ടപ്പെട്ടു, രവീണ ടണ്ടന് പറയുന്നു ഒരു കാലത്ത് ബോളിവുഡിലെ ഏറ്റവും തിരക്കേറിയ നടിയായിരുന്നു രവീണ ടണ്ടന്. ഇപ്പോള് തനിക്ക് നേരിടേണ്ടി വന്ന ദുരനുഭവങ്ങള് നടി തുറന്ന് പയുന്നതാണ് വൈറലായിരിക്കുന്നത്. ചില നായക നടന്മാരുടെ ഇഷ്ടങ്ങള്ക്ക് വഴങ്ങി കൊടുക്കാതിരുന്നത് കൊണ്ട് താന് അഹങ്കാരിയായി മുദ്ര കുത്തപ്പെട്ടുവെന്ന് രവീണ പറയുന്നു. വിട്ടുവീഴ്ചകള്ക്ക് തയ്യാറാകാതിരുന്നതിനാല് തനിക്ക് നിരവധി അവസരങ്ങള് നഷ്ടപ്പെട്ടുവെന്നാണ് താരം പറയുന്നത്. 90 കളില് ബോളിവുഡ് ഇന്ഡസ്ട്രി പുരുഷമേധാവിത്വത്തില് അധിഷ്ഠിതമായിരുന്നു. ഇന്ഡസ്ട്രിയിലെ പുരുഷ കേന്ദ്രീകൃത നിയമങ്ങള് അനുസരിക്കാത്തതിനാലും, നായകനടന്മാരുടെ ഇഷ്ടങ്ങള് കണ്ടറിഞ്ഞു നില്ക്കാന് തയ്യാറാകാഞ്ഞത് മൂലവും ് മുരടന് സ്വഭാവക്കാരി എന്നൊരു ദുഷ്പേര് കിട്ടിയെന്നും രവീണ പറയുന്നു. സ്വന്തം കരിയറിന്റെ കൊടുമുടിയില് നില്ക്കുമ്ബോഴും പുരുഷതാരങ്ങളോടുള്ള ഈ മനോഭാവം മൂലം രവീണയെ കുറിച്ച് നിരവധി മോശം ലേഖനങ്ങള് എഴുതപ്പെട്ടു. പ്രമുഖ വനിതാ മാധ്യമ പ്രവര്ത്തകര് പോലും പുരുഷ അഭിനേതാക്കള്ക്ക് കൈത്താങ്ങായി നിന്നു കൊണ്ട് തനിക്കെതിരെ തിരിയുന്നത് കണ്ടപ്പോള് തനിക്ക് വളരെ നിരാശയായി എന്നും താരം പറഞ്ഞു.